******ÉLET- ÉS BALESETBIZTOSÍTÁS

TÁJÉKOZTATÓ A BELÜGYMINISZTÉRIUM MUNKAVÁLLALÓI SZÁMÁRA

Kedves Munkavállaló!

A Belügyminisztérium számára a legfőbb érték az elkötelezett, motivált munkavállaló, ezért a Generali Biztosító Zrt.-vel együttműködve, az alábbi élet- és balesetbiztosítási csomagot dolgoztuk ki munkavállalóink, gyakorlaton résztvevő kollégáink részére.

A biztosítási program keretében munkavállalóink, gyakorlaton résztvevő kollégáink széles körű biztosítási védelmet kapnak, mely egyrészt baleset és váratlan tragédia esetén azonnali segítséget nyújt számukra.

Milyen típusú a biztosításról van szó?

Olyan összegbiztosítás, amely alapján a biztosító a szerződésben meghatározott kockázatokra fedezetet nyújt és szolgáltatást teljesít a biztosítási események bekövetkezésekor.

Mire terjed ki a biztosítás?

|  |  |
| --- | --- |
| **Kockázatok** | **Szolgáltatási összeg** |
| **Kockázati életbiztosítás:** | **Forint** | **Megjegyzés** |
| **Bármely okból bekövetkező halál, kivéve öngyilkosság** | 1 500 000 |  |
| **Elhalt Biztosítottnak kiskorú gyermekei után járó szolgáltatás** | 500 000 | gyermekenként |
| **Balesetbiztosítási védelem:** |
| **Baleseti halál** | 3 000 000 |  |
| **Közlekedési balesetből bekövetkező halál** | 250 000 |  |
| **Égési sérülésből eredő halál** | 500 000 | A hivatásos katasztrófavédelmi szerv, ÖTP, valamint az ÖTE, M tagjaira, illetve az OGY elsődleges tűzoltási és tűzbiztonsági feladatot ellátó hivatásos állományának tagjaira terjed ki. |
| **Erőszakos halál(a bármely okból bekövetkező halál és a baleseti halál szolgáltatásokon felül)** | 500 000 |  |
| **Balesetből eredő, 30%-ot el nem érő maradandó egészségkárosodás esetén** | 2 000 000  | a maradandó egészségkárosodás fokával megegyező mértékű százalékos arány |
| **Balesetből eredő, 30%-ot elérő, de 41%-ot el nem érő maradandó egészségkárosodás esetén** | 600 000 |  |
| **Balesetből eredő, 41%-ot elérő, de 67,5%-ot el nem érő maradandó egészségkárosodás esetén** | 1 500 000 |  |
|  |  |  |
| **Balesetbiztosítási védelem:** | **Forint** | **Megjegyzés** |
| **Balesetből eredő, 67,5%-ot elérő maradandó egészségkárosodás esetén** | 2 250 000 |  |
| **Közlekedési balesetből eredő maradandó egészségkárosodás** | 250 000 |  |
| **Csonttörés illetve más 28 napon túl gyógyuló múlékony sérülés** | 20 000 |  |
| **Baleseti költségtérítés** | 50 000 | gyógyszerek, gyógyászati segédeszközök stb |
| **Balesetből származó kórházi, napi térítés** | 3 000/nap | 0 nap önrész, max. 30 nap |
| **Balesetből származó műtéti térítés** *kiemelt* | 200 000 |  |
| **Balesetből származó műtéti térítés** *nagy* | 100 000 |  |
| **Balesetből származó műtéti térítés** *közepes* | 50 000 |  |
| **Balesetből származó műtéti térítés** *kismértékű* | 25 000 |  |
| **Égés** | 1 000 000 | térítés az égési sérülés fokától és kiterjedtségétől függően;BMOKF, ÖTP, valamint az ÖTE és M tagjaira, illetve az OGY elsődleges tűzoltási és tűzbiztonsági feladatot ellátó hivatásos állományára terjed ki |

A káreseményt a Biztosított(ak)nak a Biztosító részére az adott káresemény bekövetkezésétől számított 30 napon belül kell bejelentenie.

Mi a biztosító szolgáltatása?

Bármely okból bekövetkező halál esetén (kivéve öngyilkosság)

A biztosító a biztosított bármely okból bekövetkező halála esetén **1 500 000 Ft**-ot nyújt a kedvezményezett részére.

Amennyiben az elhalt biztosítottnak kiskorú gyermekei vannak a – kockázatviselési időszakban bekövetkezett – bármely okból bekövetkező halál és a baleseti halál szolgáltatásokon felül kiskorú gyermekenként 500 000 Ft-ot térít a biztosító.

Baleseti halál esetén

A biztosítás tartama alatt történt baleset esetén, ha a halál a balesettől számított egy éven belül a balesetből kifolyólag következik be, a biztosító a haláleseti térítésen felül **3 000 000 Ft**-ot térít a kedvezményezett részére.

Közlekedési balesetből bekövetkező halál esetén

Ha a halál a balesettől számított egy éven belül közlekedési balesetből kifolyólag következik be, a biztosító a haláleseti térítésen és a baleseti halálra vonatkozó térítésen felül **250 000 Ft**-ot térít.

Égési sérülésből eredő halál esetén

Ha a halál égési sérülésből kifolyólag következik be, a biztosító a haláleseti térítésen és a baleseti halálra vonatkozó térítésen felül **500 000 Ft**-ot térít. Ez a kiegészítés csak a **hivatásos katasztrófavédelmi szerv, ÖTP, valamint az ÖTE, M tagjaira,** illetveaz **OGY elsődleges tűzoltási és tűzbiztonsági feladatot ellátó hivatásos állományának** tagjaira terjed ki**.**

Erőszakos halál esetén

Ha a halál nem természetes úton, hanem a Btk. Különös rész XIV-XV. fejezete szerinti bűncselekmény következtében következik be, a biztosító a haláleseti térítésen felül **500 000 Ft-**ot térít. Ez a kiegészítés csak a **TEK, NVSz, BV, R, az OIF valamint OGY** tagjaira terjed ki**.**

Balesetből eredő maradandó egészségkárosodás esetén

Amennyiben a baleset következtében a biztosított **30%-ot elérő, de 41%-ot el nem érő** maradandó egészségkárosodást szenved, **600 000 Ft** összeget térít a biztosító.

Amennyiben a baleset következtében a biztosított **41%-ot elérő, de 67,5%-ot el nem érő** maradandó egészségkárosodást szenved, **1 500 000 Ft** összeget térít a biztosító. Amennyiben a baleset következtében a biztosított **67,5%-ot elérő** vagy azt meghaladó mértékű maradandó egészségkárosodást szenved, **2 225 000 Ft** összeget térít a Biztosító.

Amennyiben az egészségkárosodás valamely testrész, vagy a hallóképesség elvesztéséből származik, a biztosító megtéríti az egészségkárosodás fokának megfelelő mértékű szolgáltatást abban az esetben is, ha az egészségkárosodás mértéke a **30%-ot nem éri el**, ebben az esetben **2 000 000 Ft**-ból a maradandó egészségkárosodás fokának megfelelő részösszeget téríti a biztosító.

Közlekedési balesetből eredő maradandó egészségkárosodás esetén

Amennyiben közlekedési baleset következményeként a biztosított maradandó egészségkárosodást szenved, **250 000 Ft** összeget térít a biztosító a maradandó egészségkárosodásra vonatkozó összegen felül.

Csonttörés, vagy más 28 napon túl gyógyuló múlékony sérülés

Amennyiben a biztosított baleset következtében bármilyen, 28 napon túl gyógyuló sérülést szenved, a biztosító a sérülések számától függetlenül egyszeri térítésként **20 000 Ft**-ot fizet.

Baleseti költségtérítés

A biztosítottnak a balesettel kapcsolatban Magyarországon felmerült, számlával igazolt költségeit legfeljebb **50 000 Ft**-ig megtéríti a biztosító. A baleseti költségtérítés a balesettel kapcsolatos mentési, szállítási költségeket, orvosilag indokolt gyógyászati segédeszközök költségeit, valamint a baleset következtében szükségessé váló fogászati ellátás költségeit foglalja magában.

Balesetből származó kórházi napi térítés

A baleset miatt kórházban töltött napokra naponta **3000 Ft**-ot térít a biztosító a baleset napjától számított 2 éven belül. Biztosító legfeljebb **30 napra** nyújt térítést.

Balesetből származó műtéti térítés

Baleset következtében szükséges műtét esetén a műtét súlyosságától függően **200 000 Ft, 100 000 Ft, 50 000 Ft, ill. 25 000 Ft**-ot téríti a biztosító. Kisebb sebészeti beavatkozásokra, plasztikai műtétekre a biztosító nem térít.

**A műtétek besorolása a műtét napján érvényes WHO kódok alapján történik.**

**Nem térített műtét**: plasztikai műtétek

 bőrvarratok és szövődményeik

 fogászati műtétek

 valamint, ha a sérülés ellátására ambuláns módon, vagy egy napos kórházi tartózkodás formájában kerül sor

Égési sérülés esetén

Ha a biztosított égési sérülést szenved, a biztosító az égési sérülés fokától és kiterjedtségétől függően **10 000 - 1 000 000 Ft**-ot térít (szolgáltatási táblázatban meghatározottak szerint). Ez a kiegészítés csak a **BMOKF, ÖTP, valamint az ÖTE és M** tagjaira, illetve az **OGY elsődleges tűzoltási és tűzbiztonsági feladatot ellátó hivatásos állományára** terjed ki**.**

Általános információ a biztosításról

**Kötvényszám:** 92815364636939800

**A biztosítás tartama:** 2 év

**Kockázatviselés kezdete:** 2021. április 18. ezen dátum után csatlakozó munkavállalók esetében a munkaviszony kezdő napjától kezdődik a Biztosító kockázatviselése.

**Biztosítási fedezet:** 0-24 óra

Élet-, balesetbiztosítási szolgáltatási igények bejelentését érintő tudnivalók

A biztosítási eseményt a bekövetkeztétől számított 30 napon belül kell bejelenteni a dedikált e-mail címen, vagy a Biztosító ügyfélszolgálati irodáiban.

Szolgáltatási igénybejelentőért forduljon az illetékes humán területhez, a nyomtatvány írható pdf formátumban elérhető. A szolgáltatási igénybejelentő nyomtatványt elektronikus úton is kitöltheti, illetve annak nyomtatott verzióját kitöltheti. **Kérjük, hogy leggyorsabb ügyintézés érdekében a kitöltött szolgáltatási igénybejelentőt a mellékletekkel együtt elektronikusan küldje el** **bmkarbejelentes.hu@generali.com** **email címre.**

Telefonos ügyfélszolgálat +36 1 452 3333

Generali ügyfélszolgálati irodák:

|  |  |  |  |  |  |
| --- | --- | --- | --- | --- | --- |
| **Generali ügyfélszolgálat** | **Irsz** | **Város** | **Utca** | **Házsz.** | **Nyitva tartás** |
| Generali KÖZPONTI Ügyfélszolgálat | 1132 | Budapest | Váci út | 36-38 | h; cs: 8-18; k,sz, p: 8-16 |
| Generali SZÉKESFEHÉRVÁR Ügyfélszolgálat | 8000 | Székesfehérvár | Palotai út |  8. | h-sz, p: 8-16; cs 8-16.30 |
| Generali GYŐR Ügyfélszolgálat | 9022 | Győr | Bajcsy-Zs. Endre utca |  44. | h-sz, p: 8-16; cs 8-17 |
| Generali VESZPRÉM Ügyfélszolgálat | 8200 | Veszprém | Ady Endre utca |  3. | h-sz, p: 8-16; cs 8-16.30 |
| Generali SZOMBATHELY Ügyfélszolgálat | 9700 | Szombathely | Bejczy u. |  1-3. | h-sz, p: 8-16; cs 8-16.30 |
| Generali DEBRECEN Ügyfélszolgálat | 4025 | Debrecen | Piac utca |  49-51. | h-sz, p: 8-16; cs 8-17 |
| Generali NYÍREGYHÁZA Ügyfélszolgálat | 4400 | Nyíregyháza | Szabadság tér | 12/A | h-sz, p: 8-16; cs 8-16.30 |
| Generali SZOLNOK Ügyfélszolgálat | 5000 | Szolnok | Kápolna utca |  12. | h-sz, p: 8-16; cs 8-16.30 |
| Generali MISKOLC Ügyfélszolgálat  | 3530 | Miskolc | Szemere B. út |  13. | h-sz, p: 8-16; cs 8-17 |
| Generali EGER Ügyfélszolgálat | 3300 | Eger | Barkóczy utca |  9. | h-sz, p: 8-16; cs 8-16.30 |
| Generali SZEGED Ügyfélszolgálat | 6720 | Szeged | Széchenyi tér |  6. | h-sz, p: 8-16; cs 8-17 |
| Generali BÉKÉSCSABA Ügyfélszolgálat | 5600 | Békéscsaba | Irányi út |  4-6. | h-sz, p: 8-16; cs 8-16.30 |
| Generali KECSKEMÉT Ügyfélszolgálat | 6000 | Kecskemét | Vörösmarty utca |  12. | h-sz, p: 8-16; cs 8-16.30 |
| Generali PÉCS Ügyfélszolgálat | 7621 | Pécs | Rákóczi utca | 66. | h-sz, p: 8-16; cs 8-17 |
| Generali KAPOSVÁR Ügyfélszolgálat | 7400 | Kaposvár | Fő utca |  36. | h-sz, p: 8-16; cs 8-16.30 |
| Generali DUNAÚJVÁROS Ügyfélszolgálat | 2400 | Dunaújváros | Devecseri G. u. |  6. | h-sz, p: 8-16; cs 8-16.30 |
| Generali NAGYKANIZSA Ügyfélszolgálat | 8800 | Nagykanizsa | Fő út |  1. | h-sz, p: 8-16; cs 8-16.30 |

Benyújtandó dokumentumok

Szolgáltatási igénybejelentőért forduljon az illetékes humán területhez.

Az egyedi szolgáltatás igénybejelentőn megtekinthető a benyújtandó dokumentumok listája.

Kedvezményezett jelölés

Felhívjuk figyelmét, munkáltatója e-mailen keresztül az Ön rendelkezésére bocsátja a Kedvezményezett jelölő / módosító nyilatkozatot. A biztosítás tartama során bármikor kitölthet, illetve módosíthat Kedvezményezettet. Kérjük, a kitöltött Kedvezményezett jelölő / módosító nyilatkozatot az illetékes humán területen adja le.

Mire nem terjed ki a biztosítási védelem?

A biztosító mentesül a szolgáltatási kötelezettség alól, hivatásos sport tevékenységek vonatkozásában. A biztosítási fedezet nem terjed ki azon biztosítási eseményekre, amelyek:

a) a biztosított szándékos és jogellenes magatartásával összefüggésben következett be;

b) ha a biztosítási esemény a biztosított folyamatos biztosítási jogviszonyának keletkezését követő két éven belül elkövetett öngyilkossága, illetve öngyilkossági kísérlete miatt következett be, még akkor sem, ha azt a biztosított tudatzavarban követte el;

c) öncsonkítással, vagy annak kísérletével összefüggő eseményekre;

d) a biztosított súlyosan ittas állapotával (2,51 ‰ vagy ennél magasabb véralkoholszint) okozati összefüggésben bekövetkező eseményekre;

e) kábítószer vagy bódító hatású anyag miatti tudatzavar vagy a belátási képesség csökkenése miatt bekövetkező biztosítási eseményekre;

f) ha a biztosítási esemény a biztosítottnak háborús cselekményekben, valamelyik fél mellett történő aktív részvétele miatt következett be. Háborúnak minősül: háború (hadüzenettel vagy anélkül), idegen ország korlátozott célú hadicselekményei (pl. csak légi csapás, vagy csak tengeri akció), kivéve a balesetből eredő biztosítási eseményre szóló szolgáltatásokat akkor, ha az indítóok biztosítási esemény;

g) a biztosított által végzett (vagy végeztetett) gyógyeljárásokból, beavatkozásokból fakadó következményekre, ha indítóokuk nem biztosítási esemény;

h) kozmetikai célú, plasztikai sebészeti beavatkozásokra és kórházi ápolásra, valamint az orvosilag nem indokolt műtétekre, kórházi ápolásokra és gyógyító eljárásokra;

i) ha a biztosítási esemény nem orvosi szakvégzettségű egyén általi kezeléssel összefüggésben következett be;

j) a repülőeszközök, továbbá ejtőernyő (ideértve az ugrót szállító légi eszközt is) használatából eredő balesetekre, kivéve az olyan baleseteket, amelyeket a biztosított személy légijármű utasaként, a polgári légi forgalomban engedélyezett járművön vagy személyforgalomban engedélyezett és kijelölt katonai légijárművön polgári utasként szenved el. Utasnak az minősül, aki a légijárműnek nem üzembentartója és nem tartozik a személyzethez. Ezen kizárás alól kivételt képeznek azok az esetek, amelyek a szolgálat teljesítésével összefüggésben következnek be.

k) arra a balesetre, amely a biztosított vezetői engedély vagy más szükséges hatósági engedély nélküli, vagy ittas állapotban történt jármű vezetése közben, azzal okozati összefüggésben következett be, ideértve a nem közforgalmi úton történt gépjárművezetést is.



Cím: 1066 Budapest, Teréz krt. 42-44.

Tel: +36 (1) 452 3333

**bmkarbejelentes.hu@generali.com**